SUDERINTA

Neringos savivaldybės

administracijos direktoriaus

2022-08-31 įsakymu Nr. V13-531

PATVIRTINTA

Neringos meno mokyklos direktoriaus

2022-08-31 įsakymu Nr. V1-9

**NERINGOS MENO MOKYKLOS 2022–2023 M. M.**

**UGDYMO PLANAS**

**I SKYRIUS**

**BENDROSIOS NUOSTATOS**

1. Neringos meno mokyklos (toliau – mokykla) 2022–2023 m. m. ugdymo planas (toliau – Ugdymo planas) parengtas vadovaujantis Rekomendacijomis dėl meninio formalųjį švietimą papildančio ugdymo programų rengimo ir įgyvendinimo, patvirtintomis Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48 „Dėl Rekomendacijų dėl meninio formalųjį švietimą papildančio ugdymo programų rengimo ir įgyvendinimo patvirtinimo“; mokyklos nuostatais, patvirtintais Neringos savivaldybės tarybos 2020 m. lapkričio 26 d. sprendimu Nr. T1-218.
2. Mokyklos veiklą reglamentuoja Lietuvos Respublikos švietimo įstatymas, Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2012 m. kovo 29 d. įsakymu Nr. V-554; Neringos savivaldybės tarybos 2004 m. spalio 25 d. sprendimas
Nr. T1-229 „Dėl pritarimo Neringos meno mokyklos ugdymo planams 2004–2005 mokslo metams ir vykdomoms neformaliojo vaikų švietimo programoms“; Neringos savivaldybės tarybos 2010 m. rugpjūčio 4 d. sprendimas Nr. T1-113 „Dėl neformaliojo švietimo programų Neringos meno mokykloje įvedimo“; Neringos savivaldybės tarybos 2014 m. rugpjūčio 21 d. sprendimas
Nr. T1-118 „Dėl Neringos savivaldybės tarybos 2010 m. rugpjūčio 4 d. sprendimo Nr. T1-113
„Dėl neformaliojo švietimo programų Neringos meno mokykloje įvedimo“ papildymo“, Neringos meno mokyklos direktoriaus 2020 m. liepos 23 d. įsakymas Nr. V1-9 „Dėl Neringos meno mokyklos ugdymo programų tvirtinimo“.
3. Ugdymo planą rengė mokyklos direktoriaus 2022 m. birželio 13 d. įsakymu Nr. V1-6
„Dėl ugdymo plano 2022–2023 m. m. rengimo darbo grupės sudarymo“ sudaryta darbo grupė, į kurią bendradarbiavimo pagrindais įtraukti mokytojai, mokyklos administracija.
4. Ugdymo planas reglamentuoja formalųjį švietimą papildančių ugdymo : muzikos, choreografijos, dailės, teatrinio meno programas bei ankstyvojo, išplėstinio, mėgėjų, suaugusiųjų meninio ugdymo neformalias programas ir projektus.
5. Ugdymo plano paskirtis – apibrėžti neformaliojo vaikų švietimo grupės muzikinio, choreografinio, dailės, teatrinio meninio ugdymo programų, neformaliojo suaugusiųjų švietimo grupės muzikinio ir dailės meninio ugdymo programų ir jų vykdymo nuostatas.
6. Meninio ugdymo branduolys – mokinių meninę raišką ir brandą užtikrinanti rekomenduojamų meninių dalykų visuma.
7. Kryptingas ugdymas – bendrųjų meninių gebėjimų, integruojančių įvairias meno sritis, ugdymas, siekiant geresnių įgūdžių tam tikroje meninės veiklos srityje.
8. Ugdymo plano tikslai:
	1. apibrėžti Ugdymo programų vykdymo bendruosius reikalavimus;
	2. formuoti mokyklos ugdymo turinį ir organizuoti procesą taip, kad kiekvienas mokinys pasiektų geresnius ugdymo(si) rezultatus ir įgytų mokymuisi visą gyvenimą būtinų bendrųjų ir dalykinių kompetencijų.
9. Ugdymo plano uždaviniai:
	1. nustatyti pamokų skaičių, skirtą pradinio ir pagrindinio ugdymo programoms ir kitoms neformaliojo ugdymo programoms įgyvendinti;
	2. numatyti gaires ugdymo procesui mokykloje įgyvendinti ir ugdymui pritaikyti pagal mokinių mokymosi galimybes ir poreikius.
10. Ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**UGDYMO PROGRAMŲ VYKDYMO BENDROSIOS NUOSTATOS**

* 1. Sudarant mokyklos ugdymo planą atsižvelgiama į dalyko programai skirtą pamokų skaičių, mokinių poreikius bei mokyklos galimybes.
		1. Meno mokykloje mokslo metai prasideda 2022 m. rugsėjo 1 d., baigiasi 2023 m. rugpjūčio 31 d. Ugdymo procesas prasideda 2022 m. rugsėjo 1 d., baigiasi 2023 m. gegužės 31 d.
			1. Vienų mokslo metų ugdymo proceso trukmė – 36 savaitės. Mokykloje mokomasi penkias dienas per savaitę.
			2. Pamokos trukmė 1 klasės mokiniams 35 – min, nuo 2 klasės– 45 min.
			3. Pamokos vykdomos nuo 10.00 iki 11.45 ir nuo 12.35 val. iki 20.00 val.
			4. Mokinių atostogos derinamos prie bendrojo ugdymo mokyklų mokinių atostogų:

16.1. Atostogų trukmė 2022–2023 mokslo metais:

|  |  |  |
| --- | --- | --- |
| Atostogos | Prasideda | Baigiasi |
| Rudens | 2022-10-31 | 2022-11-04 |
| Žiemos (Kalėdų) | 2022-12-27 | 2023-01-06 |
| Žiemos | 2023-02-13 | 2023-02-17 |
| Pavasario (Velykų) | 2023-04-11 | 2023-04-14 |

17. Ugdymo procesas vyksta pusmečiais:

17.1. I pusmetis: nuo rugsėjo 1 d. iki gruodžio 23 d.

17.2. II pusmetis nuo sausio 9 d. iki gegužės 31 d.

18. Ugdymas organizuojamas vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijos vadovo 2021 m. kovo 5 d. sprendimu
Nr. V-465 „Dėl neformaliojo vaikų švietimo organizavimo būtinųjų sąlygų“
(su vėlesniais pakeitimais), Neringos meno mokyklos nuotolinio darbo tvarkos aprašu, patvirtintu Neringos meno mokyklos direktoriaus 2020 m. kovo 30 d. įsakymu Nr. V-5.

* 1. Mokiniui, baigusiam ankstyvojo meninio ugdymo, išplėstinio meninio ugdymo programą išduodamas Neringos meno mokyklos direktoriaus 2010 m. birželio 21 d. įsakymu Nr. V1-53 patvirtintas pažymėjimas. Mokiniui, baigusiam muzikos mėgėjų ugdymo programą gitaros specialybei, išduodamas Neringos meno mokyklos direktoriaus 2010 m. spalio 13 d. įsakymu Nr.VI-15 patvirtintas neformaliojo vaikų švietimo muzikos mėgėjų ugdymo pažymėjimas. Mokiniui, baigusiam suaugusiųjų muzikinio ir dailės ugdymo programas, išduodamas Neringos meno mokyklos direktoriaus 2014 m. rugpjūčio 26 d. įsakymu Nr. VI-22 patvirtintas neformaliojo suaugusiųjų švietimo meninio ugdymo pažymėjimas.
	2. Mokiniui, baigusiam formalųjį švietimą papildančią pradinio ir pagrindinio ugdymo programą, išduodamas Lietuvos Respublikos švietimo, mokslo ir sporto ministro patvirtintas neformaliojo vaikų švietimo pažymėjimas (kodas 9201).
1. Mokinių pasiekimai ir pažanga vertinama vadovaujantis Lietuvos Respublikos švietimo, mokslo ir sporto ministro patvirtintais teisės aktais. Mokinių pasiekimų vertinimas ir atsiskaitymai baigus programą ar jos dalį vykdomi pagal Mokinių pasiekimų vertinimo ir atsiskaitymų tvarką, patvirtintą mokyklos direktoriaus 2020 m. birželio 25 d. įsakymu Nr. V1-7.
2. Mokiniui, nebaigusiam ugdymo programos, išduodama pažyma, vadovaujantis mokyklos direktoriaus 2007 m. balandžio 3 d. įsakymu Nr. V1-5 patvirtinta tvarka.
3. Mokinių priėmimas į mokyklą vykdomas vadovaujantis Priėmimo į Neringos meno mokyklą tvarka, patvirtinta Neringos savivaldybės tarybos 2014 m. rugpjūčio 21 d. sprendimu Nr. T1-120.
4. Mokinys gali mokytis ne daugiau kaip dviejose programose.

**III SKYRIUS**

**MENINIO UGDYMO PROGRAMŲ ĮGYVENDINIMAS**

1. Mokykloje vykdomos šios formalųjį švietimą papildančios ugdymo programos:

25.1. 4 metų pradinio muzikinio ugdymo programa;

25.2. 4 metų pagrindinio muzikinio ugdymo programa;

25.3. 3 metų pradinio choreografijos ugdymo programa;

25.4. 4 metų pagrindinio choreografijos ugdymo programa;

25.5. 2 metų pradinio teatrinio meno ugdymo programa;

25.6. 4 metų pagrindinio teatrinio meno ugdymo programa;

25.7. 3 metų pradinio dailės ugdymo programa;

25.8. 4 metų pagrindinio dailės ugdymo programa.

26. Kitos neformaliojo ugdymo programos:

26.1. 3 metų ankstyvojo meninio ugdymo programa;

26.2. 2 metų išplėstinio meninio ugdymo programa;

26.3. 4 metų muzikos mėgėjų ugdymo programa;

26.4. 4 metų suaugusiųjų meninio ugdymo programa;

26.5. 4 metų suaugusiųjų dailės ugdymo programa.

1. **Ankstyvojo meninio ugdymo programos apimtis**

|  |  |  |  |
| --- | --- | --- | --- |
| **Dalykas/ugdymo trukmė metais** | **1** | **2** | **3** |
| Integruotas muzikos instrumento, rašto ir kultūros pažinimas | 1-2 | 1-2 | 1-2 |
| Šokis | 0-1 | 0-1 | 0-1 |
| Dailė | 0-1 | 0-1 | 0-1 |
| Teatras | 0-1 | 0-1 | 0-1 |
| Muzikos instrumentas\* | - | 0-1 | 0-1 |
| **Pamokų skaičius** | 3 | 3-4 | 3-4 |

\* tėvams pageidaujant

27.1. pamokos yra grupinės, esant mažam mokinių skaičiui sudaromos jungtinės grupės iki 4 mokinių;

27.2. muzikos instrumento pamokos individualios.

28**. Pradinio muzikinio ugdymo apimtis**

|  |  |  |  |  |
| --- | --- | --- | --- | --- |
| **Branduolio dalykai /ugdymo trukmė metais** | **1** | **2** | **3** | **4** |
| Muzikos instrumentas | 2 | 2 | 2 | 2 |
| Solfedžio | 2 | 2 | 2 | 2 |
| Ansamblis | - | 1 | 1 | 1 |
| Choras | 1 | 1 | 1 | 1 |
| **Pasirenkamieji dalykai** |  |  |  |  |
| Dainavimas\* | 1-2 | 1-2 | 1-2 | 1-2 |
| Antrasis muzikos instrumentas\* | 1 | 1 | 1 | 1 |
| Sceninė improvizacija\* | 1 | 1 | 1 | 1 |
| **Pamokų skaičius** | 4–8 | 6–10 | 6–10 | 6–10 |

\*muzikinio skyriaus mokiniams pageidaujant

28.1. muzikos instrumento bei antrojo muzikos instrumento ir dainavimo pamokos yra individualios;

28.2. antrojo muzikos instrumento pamokos 1 ir 2 klasėje gali būti skirtos mokiniams, baigusiems ankstyvojo ugdymo programą;

28.3. solfedžio, choro ir improvizacijos pamokos yra grupinės (4–6 mokiniai), esant mažam mokinių skaičiui sudaromos grupės iki 4 mokinių;

28.4. muzikos instrumento pamokoms nuo 2 klasės II pusmečio skiriama 0,5 savaitinės valandos koncertmeisteriui (birbynės, kanklių ir kt. specialybėse);

28.5. choro ir dainavimo pamokoms skiriama 0,5–1 savaitinės valandos koncertmeisteriui;

28.6. baigiant pradinio muzikavimo ugdymo programą mokiniai laiko muzikos instrumento ir solfedžio egzaminus;

28.7. nesusidarius ansamblio grupei, skiriama 1 pamoka mokiniui su mokytoju.

29**. Pagrindinio muzikinio ugdymo programos apimtis**

|  |  |  |  |  |
| --- | --- | --- | --- | --- |
| **Branduolio dalykai /ugdymo trukmė metais** | **1** | **2** | **3** | **4** |
| Muzikos instrumentas | 2 | 2 | 2 | 2 |
| Solfedžio | 2 | 2 | 2 | 2 |
| Muzikos istorija | 1 | 1 | 1 | 1 |
| Ansamblis | 1 | 1 | 1 | 1 |
| **Pasirenkamieji dalykai** |  |  |  |  |
| Dainavimas\* | 1-2 | 1-2 | 1-2 | 1-2 |
| Choras\* | 1 | 1 | 1 | 1 |
| Antrasis muzikos instrumentas\* | 1 | 1 | 1 | 1 |
| Improvizacija | 1 | 1 | 1 | 1 |
| **Pamokų skaičius** | 6–11 | 6–11 | 6–11 | 6–11 |

\*muzikinio skyriaus mokiniams pageidaujant

29.1. muzikos instrumento bei antrojo instrumento ir dainavimo pamokos yra individualios;

29.2. solfedžio, choro, muzikos istorijos, improvizacijos pamokos yra grupinės, iki 5 mokinių;

29.3. muzikos instrumento pamokoms skiriama 1 savaitinė valanda koncertmeisteriui (birbynės, kanklių ir kt. specialybėse);

29.4. viena valanda per savaitę skiriama koncertmeisteriui choro ir dainavimo pamokoms;

29.5. baigdami pagrindinio muzikinio ugdymo programą, mokiniai laiko muzikos instrumento baigiamąjį egzaminą;

29.6 baigiamasis solfedžio egzaminas laikomas 3 ugdymo metais, 4 ugdymo metais mokoma improvizacijos pagrindų;

29.6. nesusidarius ansamblio grupei, skiriama 1 pamoka mokiniui su mokytoju;

29.7. pamokose naudojamos informacinės kompiuterinės technologijos.

1. **Išplėstinio meninio ugdymo programos apimtis**

|  |  |  |
| --- | --- | --- |
| **Dalykas/ugdymo trukmė metais** | **1** | **2** |
| Meninis instrumentas | 2 | 2 |
| Antrasis muzikos instrumentas\* | 1 | 1 |
| **Pamokų skaičius** | 2–3 | 2–3 |

 \*muzikinio skyriaus mokiniams pageidaujant

30.1. meninio instrumento pamokos yra individualios;

30.2. atsiskaitymas – dalyvavimas koncertuose, renginiuose.

1. **Pradinio choreografijos ugdymo programos apimtis choreografijos specialybei**

|  |  |  |  |
| --- | --- | --- | --- |
| **Branduolio dalykai / ugdymo trukmė metais** | **1** | **2** | **3** |
| Klasikinis šokis | 2 | 2 | 2 |
| Sceninis šokis | 3–4 | 3–4 | 3–4 |
| Sceninio šokio ansamblis | 2 | 2 | 2 |
| **Pasirenkamieji dalykai** |  |  |  |
| Improvizacija ir kompozicija | 1 | 1 | 1 |
| **Pamokų skaičius** | 7–9 | 7–9 | 7–9 |

31.1. klasikinio šokio, sceninio šokio, sceninio šokio ansamblio, improvizacijos pamokos yra grupinės;

31.2. visoms choreografijos dalykų pamokoms skiriama 1 koncertmeisterio valanda;

31.3. baigiant pradinio ugdymo programą, mokiniai laiko klasikinio šokio ir sceninio šokio egzaminus;

31.4. sceninį šokį sudaro: šiuolaikinis ir lietuvių liaudies šokis.

31.5. papildomo instrumento pamokos 1 ir 2 klasėse gali būti skirtos mokiniams, baigusiems ankstyvojo ugdymo programą.

1. **Pagrindinio choreografijos ugdymo apimtis**

|  |  |  |  |  |
| --- | --- | --- | --- | --- |
| **Branduolio dalykai / ugdymo trukmė metais** | **1** | **2** | **3** | **4** |
| Klasikinis šokis | 2 | 2 | 2 | 2 |
| Sceninis šokis | 4–6 | 4–6 | 4–6 | 4–6 |
| Sceninio šokio ansamblis | 2 | 2 | 2 | 2 |
| **Pasirenkamieji dalykai** |  |  |  |  |
| Muzikos instrumentas\* | 1 | 1 | 1 | 1 |
| Vaidyba | 1 | 1 | 1 | 1 |
| **Pamokų skaičius** | 8–12 | 8–12 | 8–12 | 8–12 |

\*choreografijos mokiniams pageidaujant

32.1. branduolio choreografijos ir vaidybos dalykų pamokos yra grupinės, muzikos instrumento – individualios;

32.2. visoms choreografijos dalykų pamokoms skiriama 1 koncertmeisterio valanda;

32.3. sceninį šokį sudaro: lietuvių liaudies šokis, šiuolaikinis šokis ir pasaulio tautų šokis;

32.4. baigiant pagrindinio choreografijos ugdymo programą, mokiniai laiko klasikinio ir sceninio šokio egzaminus.

1. **Pradinio teatrinio meno ugdymo programos apimtis**

|  |  |  |
| --- | --- | --- |
| **Branduolio dalykai /ugdymo trukmė metais** | **1** | **2** |
| Vaidyba | 2 | 2 |
| Sceninė kalba | 1 | 1 |
| Vaidinimų kūrimas | 2 | 2 |
| Sceninis judesys | 1 | 1 |
| **Pasirenkamieji dailės ugdymo dalykai** |  |  |
| Dainavimas\* | 1-2 | 1-2 |
| Šokis | 1 | 1 |
| **Pamokų skaičius** | 6–9 | 6–9 |

\* teatrinio skyriaus mokiniams pageidaujant.

33.1. sceninės kalbos pamokos yra individualios, kiekvienam moksleiviui skiriama 1 valanda;

33.2. vaidybos, šokio bei vaidinimų kūrimo pamokos yra grupinės;

33.3. dainavimo pamokoms gali būti skiriama 1 savaitinė valandos koncertmeisteriui;

33.4. baigiant pradinio teatrinio meno ugdymo programą, mokiniai laiko branduolio dalykų egzaminus.

1. **Pagrindinio teatrinio meno ugdymo programos apimtis**

|  |  |  |  |  |
| --- | --- | --- | --- | --- |
| **Branduolio dalykai /ugdymo trukmė metais** | **1** | **2** | **3** | **4** |
| Vaidyba | 4 | 4 | 3 | 3 |
| Sceninė kalba | 1 | 1 | 1 | 1 |
| Vaidinimų kūrimas | 3 | 3 | 4 | 4 |
| Teatro istorija | 1 | 1 | 1 | 1 |
| Sceninis judesys | 1 | 1 | 1 | 1 |
| **Pasirenkamieji dailės ugdymo dalykai** |  |  |  |  |
| Dainavimas\* | 1-2 | 1-2 | 1-2 | 1-2 |
| Šokis | 1 | 1 | 1 | 1 |
| **Pamokų skaičius** | 10–13 | 10–13 | 10–13 | 10–13 |

 \* teatrinio skyriaus mokiniams pageidaujant.

34.1. vaidybos, sceninio judesio, teatro istorijos, vaidinimų kūrimo pamokos yra grupinės;

34.2. sceninės kalbos pamokos yra individualios, kiekvienam moksleiviui skiriama 1 valanda;

* 1. baigiant pagrindinio teatrinio meno ugdymo programą mokiniai laiko vaidybos ir sceninės kalbos egzaminus.

35. **Pradinio dailės ugdymo apimtis dailės specialybei**

|  |  |  |  |
| --- | --- | --- | --- |
| **Branduolio dalykai /ugdymo trukmė metais** | **1** | **2** | **3** |
| Dailės pažinimas ir raiška | 4 | 6 | 6 |
| **Pamokų skaičius** | 4 | 6 | 6 |

 \* dailės skyriaus mokiniams pageidaujant.

35.1 pamokos yra grupinės (4-6 mokiniai);

35.2. baigiant pradinio dailės ugdymo programą mokiniai laiko branduolio dalyko egzaminą.

36**. Pagrindinio dailės ugdymo apimtis dailės specialybei**

|  |  |  |  |  |
| --- | --- | --- | --- | --- |
| **Dalykas/ugdymo trukmė metais** | **1** | **2** | **3** | **4** |
| Piešimas | 2 | 2 | 2 | 2 |
| Tapyba | 2 | 2 | 2 | 2 |
| Skulptūra | 2 | 2 | 2 | 2 |
| Kompozicija | 2 | 2 | 2 | 2 |
| Dailėtyra | 1 | 1 | 1 | 1 |
| **Pamokų skaičius** | 9 | 9 | 9 | 9 |

 \* dailės skyriaus mokiniams pageidaujant.

36.1. pamokos yra grupinės (4–6 mokiniai);

36.2. baigiant pagrindinio dailės ugdymo programą mokiniai atlieka baigiamąjį darbą.

37. **Muzikos mėgėjų ugdymo apimtis**

|  |  |  |  |  |
| --- | --- | --- | --- | --- |
| **Dalykas/ugdymo trukmė metais** | **1** | **2** | **3** | **4** |
| Muzikos instrumentas | 2 | 2 | 2 | 2 |
| Solfedžio \* | 1 | 1 | 1 | 1 |
| **Pamokų skaičius** | 2–3 | 2–3 | 2–3 | 2–3 |

\* turintiems muzikinį išsilavinimą solfedžio pamokos neprivalomos

37.1. muzikos instrumento pamokos individualios;

37.2. muzikos rašto ir kultūros pažinimo pamokos yra grupinės (4–6 mokinių), esant mažam mokinių skaičiui sudaromos jungtinės grupės iki 4 mokinių.

38**. Suaugusiųjų meninio ugdymo programos apimtis**

|  |  |  |  |  |
| --- | --- | --- | --- | --- |
| **Dalykas/ugdymo trukmė metais** | **1** | **2** | **3** | **4** |
| Meninis instrumentas | 2 | 2 | 2 | 2 |
| **Pamokų skaičius** | 2 | 2 | 2 | 2 |

38.1. programa skirta asmenims nuo 20 metų;

38.2. programa sudaroma individualiai, atsižvelgiant į individualius gebėjimus.

39**. Suaugusiųjų dailės ugdymo programos apimtis**

|  |  |  |  |  |
| --- | --- | --- | --- | --- |
| **Dalykas/ugdymo trukmė metais** | **1** | **2** | **3** | **4** |
| Tapyba | 2 | 2 | 2 | 2 |
| Piešimas | 2 | 2 | 2 | 2 |
| **Pamokų skaičius** | 4 | 4 | 4 | 4 |

39.1. programa skirta asmenims nuo 20 metų.

–––––––––––––––––––––––––––––

PRITARTA

Mokyklos tarybos posėdžio

2022 m. rugpjūčio 25 d.

protokoliniu nutarimu Nr. V11-2